Official Journal L 274 , 11/10/2002 P. 0033 - 0035



KOMISIJAS LĒMUMS (2002. gada 10. oktobris), ar ko groza Padomes Direktīvu 82/894/EEK par dzīvnieku slimību izziņošanu Kopienā (izziņots ar dokumenta numuru C(2002) 3670) (Dokuments attiecas uz EEZ) (2002/788/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1982. gada 21. decembra Direktīvu 82/894/EEK par dzīvnieku slimību izziņošanu Kopienā[1],kurā jaunākie grozījumi izdarīti ar Komisijas Lēmumu 2000/556/EK[2], un jo īpaši tās 5. panta 2. punkta pirmo ievilkumu, tā kā: (1) Lašu infekciozā anēmija un vīrusu hemorāģiskā septicēmija jāiekļauj paziņojamo slimību sarakstā, lai to uzliesmojumu gadījumos saimniecībās un apgabalos, attiecībā uz kuriem atzīts, ka minētās slimības tajos nav sastopamas, varētu nekavējoties rīkoties Kopienas mērogā. (2) Tāpēc attiecīgi jāgroza Direktīvas 82/894/EEK pielikumi. (3) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Direktīvas 82/894/EEK I un II pielikumu aizstāj ar šīs direktīvas pielikumu. 2. pants Šis lēmums ir adresēts dalībvalstīm. Briselē, 2002. gada 10. oktobrī Komisijas vārdā Komisijas loceklis David Byrne PIELIKUMS "I PIELIKUMS Slimības, par kurām ir jāziņo: Āfrikas zirgu mēris Āfrikas cūku mēris Putnu mēris (bija nosaukts kā fowl plague) Infekciozais katarālais drudzis jeb zilās mēles slimība Govju sūkļveida encefalopātija Klasiskais cūku mēris Govju lipīgā pleiropneimonija Mutes un nagu sērga Ņūkāslas slimība (Āzijas putnu mēris) Lašu infekciozā anēmija Infekciozā hematopoētiskā nekroze Nodulārā eksantēma Infekciozais enzootiskais hepatīts jeb Rifta ielejas drudzis Govju mēris Sīko atgremotāju mēris Cūku enterovīrusa enzootiskais encefalomielīts (bija nosaukts kā Tešenas slimība) Aitu un kazu bakas (Capripox) Cūku vezikulārā slimība Vezikulārais stomatīts Vīrusu hemorāģiskā septicēmija II PIELIKUMS Informācija, kas jāsniedz saskaņā ar 3. un 4. pantā prasīto izziņošanu attiecībā uz I pielikumā uzskaitīto slimību primārajiem un otrreizējiem uzliesmojumiem: 1. Paziņojuma nosūtīšanas diena. 2. Paziņojuma nosūtīšanas laiks. 3. Izcelsmes valsts. 4. Slimības nosaukums un, ja nepieciešams, vīrusa tips. 5. Uzliesmojuma kārtas numurs. 6. Uzliesmojuma tips. 7. Ar šo uzliesmojumu saistītā uzliesmojuma uzskaites numurs. 8. Reģions un saimniecības ģeogrāfiskā atrašanās vieta. 9. Citi reģioni, ko ietekmē ierobežojumi. 10. Datums, kad saslimšana apstiprināta. 11. Datums, kad radušās aizdomas par saslimšanu. 12. Pirmās inficēšanās provizoriskais datums. 13. Slimības izcelsme. 14. Veiktie kontroles pasākumi. 15. Uzņēmīgo dzīvnieku skaits telpās, kur izvietoti a) liellopi, b) cūkas, c) aitas, d) kazas, e) mājputni, f) zirgu dzimtas dzīvnieki, g) zivis, h) savvaļas sugas. 16. Slimības skarto dzīvnieku skaits telpās, kur izvietoti a) liellopi, b) cūkas, c) aitas, d) kazas, e) mājputni, f) zirgu dzimtas dzīvnieki, g) zivis, h) savvaļas sugas. 17. Nobeigušos dzīvnieku skaits telpās, kur izvietoti a) liellopi, b) cūkas, c) aitas, d) kazas, e) mājputni, f) zirgu dzimtas dzīvnieki, g) zivis, h) savvaļas sugas. 18. Nokauto dzīvnieku skaits: a) liellopi, b) cūkas, c) aitas, d) kazas, e) mājputni, f) zirgu dzimtas dzīvnieki, g) zivis, h) savvaļas sugas. 19. Iznīcināto kautķermeņu skaits: a) liellopi, b) cūkas, c) aitas, d) kazas, e) mājputni, f) zirgu dzimtas dzīvnieki, g) zivis, h) savvaļas sugas. Papildu informācija cūku mēra gadījumā: 1. Attālums no tuvākās cūku fermas. 2. Cūku skaits un veids (vaislas cūkas, nobarojamās cūkas un sivēni*) inficētajās telpās. 3. Slimības skarto cūku skaits un veids (vaislas cūkas, nobarojamās cūkas un sivēni *) inficētajās telpās. 4. Diagnostikas paņēmiens. 5. Ja saslimšana nav konstatēta telpās, jānorāda, vai tā apstiprināta lopkautuvē vai transporta līdzeklī. 6. Apstiprinājums par saslimšanas primārajiem gadījumiem** savvaļas cūkām. Zivju saslimšanas gadījumā: Par inficēšanos ar infekciozo hematopoētisko nekrozi, lašu infekciozo anēmiju un vīrusu hemorāģisko septicēmiju, ja tā apstiprināta zivjaudzētavās, apstiprinātās vai brīvās zonās, jāziņo kā par primārajiem uzliesmojumiem. Brīvi izvēlētā tekstā jānorāda apstiprinātās zivjaudzētavas vai zonas nosaukums un jāiekļauj tās apraksts. * Dzīvnieki, kas nav vecāki par aptuveni 3 mēnešiem. ** Primārs gadījums attiecībā uz savvaļas cūkām ir saslimšanas gadījumi brīvajās zonās, t.i., ārpus sakarā ar savvaļas cūku klasisko cūku mēri ierobežotajiem apgabaliem." [1] OV L 37, 31.12.1982., 58. lpp. [2] OV L 235, 19.9.2000., 27. lpp.